Χρίστος Βερελής

Ο Χρίστος Βερελής είναι Έλληνας πολιτικός και χημικός.

Βιογραφία
Γεννήθηκε στο Μεσολόγγι το 1950. Σπούδασε Χημεία στο Αριστοτέλειο Πανεπιστήμιο Θεσσαλονίκης και απέκτησε διδακτορικό στη χημεία φυσικών προϊόντων από το Πανεπιστήμιο της Χαϊδελβέργης. 

Εργάστηκε ως χημικός σε βιομηχανίες της Γερμανίας και της Ελλάδας μέχρι το 1986. Από το 1989 διετέλεσε πρόεδρος ή/και διευθύνων σύμβουλος σε μια σειρά επιχειρήσεων:
 μεταξύ 1986-1989 στα Ελληνικά Διυλιστήρια Ασπροπύργου (ΕΛΔΑ) και στη μελετητική εταιρία ΑΣΠΡΟΦΟΣ (θυγατρική των ΕΛΔΑ)
 μεταξύ 1989-1993 στην εταιρία Α.Γ. Πετζετάκις
 κατά την περίοδο 1993-1996 στη Δημόσια Επιχείρηση Πετρελαίου και στη Δημόσια Επιχείρηση Αερίου

Εξελέγη βουλευτής Αιτωλοακαρνανίας με το ΠΑΣΟΚ στις εκλογές του 1996 (αλλά έχασε την έδρα το 1997 μετά από ένσταση στο Εκλογοδικείο και επανεξελέγη το 2000, το 2004 και το 2007. Παραιτήθηκε από το βουλευτικό του αξίωμα  για λόγους ευθιξίας στις 9 Μαΐου 2009 με αφορμή το "ζήτημα ΜΑΝ". Από τη διερεύνηση της υπόθεσης, η οποία ολοκληρώθηκε τον Μάιο του 2011, δεν προέκυψε ευθύνη υπουργού. 

Διετέλεσε Υφυπουργός ΠΕΧΩΔΕ στην περίοδο 1996-2000 και Υπουργός Μεταφορών και Επικοινωνιών στο διάστημα 2000-2004.

Είναι παντρεμένος με τη Χριστίνα Πατεροπούλου και έχει ένα γιο και τρεις κόρες.

Πηγές 
 Η προσωπική ιστοσελίδα του Χρίστου Βερελή
 Βιογραφικό του Χρίστου Βερελή στο pasok.gr
 Βιογραφικό του Χρίστου Βερελή στο epoxi.gr

Παραπομπές

Έλληνες υπουργοί Μεταφορών και Επικοινωνιών
Βουλευτές Αιτωλοακαρνανίας
Βουλευτές εκλεγμένοι με το ΠΑΣΟΚ
Έλληνες υφυπουργοί Περιβάλλοντος, Χωροταξίας και Δημοσίων Έργων